《送刘元思倅三山》
宋代·林希逸

碧玉峰前诏趣回，雅知金耀要清才。彯缨即盍班行去，岸帻还因便养来。

丽句时应梦池草，安书日可到庭槐。府公况是深知己，引领同看禁苑梅。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。